Petrus Rosei

**Petrus** vulgo *Peter* **Rosei** (natus die 17 Iunii 1946 Vindobonae) iuris consultus atque scriptor Austriacus notissimus est.
## Vita
Iuribus studuit in Alma Matre Rudolphina Vindobonensi doctoratum anno 1968 adepturus. Annis inter 1969 et 1972 secretarius pictoris Ernesti Fuchs fuit et artificiis mercaturam fecit. Tunc domum editoriam Vindobonensem quandam de libris definitivis moderatus est. Anno autem 1972 auctor liber e professione sese fecit operam dans e.g. Graecii in turba artificum in *Foro Stadtpark* convenientium.

## Genus opera pangendi
Opuscula eius varia consistunt in fabellis, itinerariis (e.g. *Fliegende Pfeile*, 1993), fabellis brevissimis, dramatibus radiophonicis, scriptis scaenariis, fabulis Milesiis. Eius poematum collectione frui potes e voluminibus anno 1979 editis quae praetitulantur *Regentagstheorie* et *Das Lächeln des Jungen*. Usus modorum narratoriorum destructorius et genus scribendi laconicum in operibus poeticis aphoristicis effecerunt, ut Petrus Rosei mox philosophus inter auctores Austriacos et propagator litterarum Austriacarum modernarum inclutissimus putaretur.
## Argumenta
Iam primo in fabularum anthologio praetitulato *Landstriche* (1972) argumenta praelata inveniuntur: periculum definitionis sui ipsius in hominibus temporum nostrorum, quae themata ab auctore repetebantur in mythistoriis his: *Wer war Edgar Allan?* (1977), *Das schnelle Glück* (1980) et *Die Milchstraße* (1981). 

Scriptori nostro placet criseis conscienctiae apte atque pense depingere, e.g. apud opera *Entwurf für eine Welt ohne Menschen*, *Entwurf zu einer Reise ohne Ziel* (1975), *Der Fluß der Gedanken durch den Kopf* (1976), *Von Hier nach Dort* (1978). Cogitationes sociales criticae de relationibus inter viros et feminas vigentibus in gradum considerationis maiorem efferuntur in sex tomis quibus tituli *Komödie* (1984), *Mann & Frau* (1984), *15000 Seelen* (1985), *Die Wolken* (1986), *Der Aufstand* (1987), *Unser Landschaftsbericht * (1988) ironia numquam deficiente. Itaque Albertus von Schirnding criticus Petrum Rosei expertissimum esse in quaestionibus de mundo perituro affirmavit. 

Ut versionem novam fabulae Romanensis de urbibus magnis en opus *Rebus* (1990), ubi coloribus et aspectibus maxime variis metropolis acuratissime praesentatur atque discissa reconstruantur. Sequebantur inter alia opera mythistoria praetitulata *Persona* (1995), collectio tractationum captantissima *Naturverstrickt* (1998), historiuncula itineris *St.Petersburg. Paris. Tokyo* (2000) necnon *Album von der traurigen und glücksstrahlenden Reise* (2002). Ne obliviscamur fabulae Milesiae sat complicatae *Wien Metropolis* (2005), in qua Rosei ad rete narratorium perficiendum figurarum atque confabulationum multitudinem maximam adhibet. Omnia haec Vindobonae annis a Secundo bello pancosmico aguntur. 
## Praemia et honores selecta
*1973: Rauriser Literaturpreis
*1980: Literaturpreis des Kulturfonds der Landeshauptstadt Salzburg
*1986: Elias-Canetti-Stipendium der Stadt Wien
*1987: Literaturpreis der Salzburger Wirtschaft
*1991: Österreichischer Würdigungspreis für Literatur
*1993: Franz-Kafka-Preis
*1997: Literaturpreis der Stadt Wien
*1999: Anton-Wildgans-Preis
*2007: Österreichisches Ehrenzeichen für Wissenschaft und Kunst 
*2016: Großes Ehrenzeichen für Verdienste um die Republik Österreich

## Bibliographia
*Gerhard Fuchs, Günther A. Höfler (edd.): "Peter Rosei". Droschl, Graz 1994. 3-85420-376-4 (Dossier, 6)
*Walter Vogl (ed.): "Basic Rosei", Wien 2000
## Nexus externi
* "Meine Bücher sind wie Labyrinthe" - depictio Petri Rosei a Guntero Kaindlstorfer facta  
*Opera in Bibliotheca Nationali Germanica exposita